MUNICIPIUL CRAIOVA

CONSILIUL LOCAL AL MUNICIPIULUI CRAIOVA


           HOTĂRÂREA NR.57
privind trecerea din domeniul public al municipiului Craiova şi administrarea Consiliului Local al Municipiului Craiova, în domeniul public al statului şi administrarea Ministerului Culturii, prin Teatrul Naţional „Marin Sorescu”, a imobilului – teren situat în str. A. I. Cuza, nr.11
         Consiliul Local al Municipiului Craiova, întrunit în şedinţa ordinară din data de 27.02.2025.
  Având în vedere referatul de aprobare nr.43369/2025, raportul nr.43381/2025 al Direcţiei Patrimoniu și raportul de avizare nr.48985/2025 al Direcției Juridice, Asistență de Specialitate și Contencios Administrativ,  prin care se propune trecerea din domeniul public al municipiului Craiova şi administrarea Consiliului Local al Municipiului Craiova, în domeniul public al statului şi administrarea Ministerului Culturii, prin Teatrul Naţional „Marin Sorescu”, a imobilului – teren, situat în str. A. I. Cuza, nr.11 și avizele nr.5/2025 al Comisiei I-Buget Finanţe, Studii, Prognoze şi Administrarea domeniului, nr.5/2025 al Comisiei III-Servicii Publice, Liberã Iniţiativã şi Relaţii Internaţionale şi nr.5/2025 al Comisiei V-Juridică, Administraţie Publică şi Drepturi Cetăţeneşti;     
În conformitate cu prevederile art.293 din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;

    În temeiul art.129 alin.2 lit.c coroborat cu alin.6 lit.a, coroborat cu art.139 lit.g, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;
HOTĂRĂŞTE:
Art.1. Se aprobă trecerea imobilului teren, în suprafaţă de 4469 mp., cu număr cadastral 257794, situat în str. A. I. Cuza, nr.11, din domeniul public al municipiului Craiova şi administrarea Consiliului Local al Municipiului Craiova, în domeniul public al statului şi administrarea Ministerului Culturii, prin Teatrul Naţional „Marin Sorescu”, identificat în anexa care face parte integranta din prezenta hotărâre.

Art.2. Predarea imobilului - teren prevăzut la art.1 se face prin  protocol de predare primire.
Art.3. Se împuterniceşte Primarul Municipiului Craiova să semneze protocolul de predare primire.
Art.4. Direcţia Patrimoniu va lua măsuri pentru îndeplinirea procedurilor legale prin intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.   
Art.5. Primarul Municipiului Craiova, prin aparatul de specialitate: Serviciul Administraţie Publică Locală și Relații cu Consiliul Local, Direcţia Patrimoniu şi Ministerul Culturii, prin Teatrul Naţional „Marin Sorescu”  vor aduce la îndeplinire prevederile prezentei hotărâri.

